На основу члана 13. став 8. Закона о приватном обезбеђењу („Службени гласник РС”, бр. 104/13, 42/15 и 87/18),

Министар унутрашњих послова доноси

**ПРАВИЛНИК**

**о програмима и начину обављања стручне обуке за вршење послова приватног обезбеђења и редарске службе**

"Службени гласник РС", број 15 од 8. марта 2019.

Члан 1.

Овим правилником прописују се програми и начин обављања стручне обуке физичких лица за вршење послова приватног обезбеђења и редарске службе (у даљем тексту: обука).

Члан 2.

Обука се спроводи кроз:

1) Програм обуке за вршење послова процене ризика у заштити лица, имовине и пословања;

2) Програм обуке за вршење послова физичко-техничке заштите;

3) Програм обуке за вршење послова редарске службе;

4) Програм обуке за вршење послова планирања, пројектовања и надзора над извођењем система техничке заштите;

5) Програм обуке за вршење послова монтаже, пуштања у рад, одржавања система техничке заштите и обуке корисника.

Програми обукe из става 1. овог члана састоје се од више тема подељених по наставним јединицама – часовима обуке, који полазнику омогућавају стицање специфичних знања и вештина неопходних за вршење одговарајуће врсте послова приватног обезбеђења и редарске службе.

Програми обукe из става 1. овог члана (Прилог 1–5) одштампани су уз овај правилник и чине његов саставни део.

Члан 3.

Физичко лице које жели да добије лиценцу за вршење послова приватног обезбеђења или редарске службе подноси пријаву за обуку овлашћеном привредном друштву, предузетнику и школској установи која је добила овлашћење за обављање обуке за вршење послова приватног обезбеђења и редарске службе (у даљем тексту: организатор).

Пријава за стручну обуку физичких лица за вршење послова приватног обезбеђења и редарске службе (Образац 1), одштампан је уз овај правилник и чини његов саставни део.

Члан 4.

Организатор са полазницима закључује писани уговор о спровођењу обуке.

Правно лице или предузетник може са организатором да закључи један писани уговор о спровођењу обуке за више полазника, чији је саставни део списак са именима полазника и траженим врстама обуке за сваког полазника.

Члан 5.

Организатор на основу броја пристиглих пријава, образује групу полазника обуке и сачињава план обуке по програму обуке и терминима – датуму и времену извођења наставних јединица.

Број полазника у групи не сме да буде већи од капацитета простора у ком се спроводи обука.

О плану обуке обавештавају се подносиоци пријаве за обуку, најкасније пет дана пре почетка обуке.

План обуке са списком полазника, организатор доставља полицијској управи на чијој територији спроводи обуку, најкасније три дана пре почетка обуке.

Члан 6.

Обука службеника обезбеђења или редара спроводи се на начин да час обуке траје 45 минута, а број часова обуке не сме бити већи од шест часова на дан.

Часови могу бити повезани у двочас, са одмором између двочаса од најмање 10 минута.

Предавач је дужан да у оквиру једне теме реализује часове према редоследу који је одређен планом обуке по програму обуке за ту тему и да у дневнику обуке евидентира датум и време обраде наставних јединица и име и презиме полазника који је одсутан са обуке.

Члан 7.

На часу обуке полазник је дужан да има личну карту или другу јавну исправу са фотографијом на основу које се може утврдити његов идентитет.

Полазници обуке који имају уверење о положеном стручном испиту за заштиту од пожара, не морају похађати део обуке из програма обуке и из теме који се односе на заштиту од пожара.

Члан 8.

Полазник обуке савладао је обуку ако је био присутан на свим часовима предвиђеним програмом обуке (100% укупног фонда часова) и ако је на контролном тесту, који траје најдуже 60 минута и који садржи најмање 25 питања из програма стручне обуке тачно одговорио на најмање 18 питања.

Полазник који контролни тест не уради успешно, има право да по истеку рока, не краћег од седам дана, поново приступи контролном тесту.

Ако полазник ни у поновљеном покушају не уради успешно контролни тест упућује се на поновну обуку.

Ако је полазник спречен да у одређеном термину присуствује наставном часу, предавач је дужан да полазнику омогући похађање наставног часа из предметне наставне јединице у допунском термину, што се евидентира у дневнику обуке.

Члан 9.

Након успешно завршене обуке организатор полазнику издаје Потврду о обучености (Образац 2), који је одштампан уз овај правилник и који чини његов саставни део.

Члан 10.

Вежбовна гађања, за службенике обезбеђења који раде на пословима обезбеђења са оружјем, спроводе се сагласно прописима којима се уређује обука у руковању ватреним оружјем.

Обука водича паса и дресираних паса за службенике обезбеђења који у вршењу послова користе дресиране псе, спроводи се у складу са прописима у кинологији.

Члан 11.

Организатор може по посебном захтеву правног лица и предузетника који обављају делатност приватног обезбеђења да врши обуку службеника обезбеђења у коришћењу нових технологија у заштити лица, имовине и пословања или са појавним случајевима и облицима угрожавања лица и имовине и пословања, који су повезани са програмима стручне обуке утврђених овим правилником уз спровођење појединих и одговарајућих делова тих програма.

Члан 12.

Даном ступања на снагу овог правилника престаје да важи Правилник о програмима и начину спровођења обуке за вршење послова приватног обезбеђења („Службени гласник РС”, број 117/14) и Правилник о програму и начину спровођења обуке за обављање послова редара на спортској приредби („Службени гласник РС”, број 28/11).

Члан 13.

Овај правилник ступа на снагу осмог дана од дана објављивања у „Службеном гласнику Републике Србије”.

01 број 1042/19-5

У Београду, 1. марта 2019. године

Министар,

др **Небојша Стефановић,** с.р.

**Прилози**

**Прилог 1.**

**ПРОГРАМ ОБУКЕ**

**ЗА ПРОЦЕНУ РИЗИКА У ЗАШТИТИ ЛИЦА, ИМОВИНЕ И ПОСЛОВАЊА**

|  |  |  |  |
| --- | --- | --- | --- |
|  | **Наставних часова** | | |
| **Предавање** | **Вежбе** | **Укупно** |
| **УВOДНИ ЧAС** | 1 |  | **1** |
| Основни подаци о извођачу обуке, прoгрaм oбукe, прeдaвaчи, врeмe рeaлизaциje и нaчин рaдa, циљeви и зaдaци oбукe, прaвa и oбaвeзe пo питaњу бeзбeднoг и здрaвoг рaдa |
| **TEMA 1. ПOJAM УПРAВЉAЊA РИЗИКOM И ПРOЦEНE РИЗИКA** | 1 |  | **1** |
| Пojaм ризикa. Упрaвљaњe ризикoм. Фaзe упрaвљaњa ризикoм. Прoцeнa ризикa. Фaзe прoцeнe ризикa. Принципи прoцeнe ризикa. Teхникe зa прoцeну ризикa. Meнaџeр ризикa. Квалитет у процесу процене ризика. Комуникација о ризику. |
| **TEMA 2. БЕЗБЕДНОСТ ОРГАНИЗАЦИЈЕ** | 2 |  | **2** |
| Појам и елементи организације. Процеси у организацији. Контекст организације. Извори опасности по организацију. Угрожавање организације. Различити аспекти безбедности. |
| **TEMA 3.  ПРOЦEНA РИЗИКA У ИНФОРМАЦИОНО-КОМУНИКАЦИОНО-ТЕЛЕКОМУНИКАЦИОНИМ (ИКТ) СИСTEMИMA** | 1 |  | **1** |
| Пojaм и вaжнoст ИКТ систeмa у систeму зaштитe лицa, имoвинe и пoслoвaњa. Рaњивoст ИКТ систeмa. Зaштитa ИКТ систeмa. |
| **TEMA 4.  ПРAВНИ OСНOВ ЗA ПРOЦEНУ РИЗИКA У OРГAНИЗAЦИJИ И НOРMATИВНA ДOКУMEНTA У OБЛAСTИ ЗAШTИTE ЛИЦA, ИMOВИНE И ПOСЛOВAЊA** | 1 |  | **1** |
| Устaв Рeпубликe Србиje. Закон о безбедности и здрављу на раду. Зaкoн o зaштити oд пoжaрa. Зaкoн o вaнрeдним ситуaциjaмa. Зaкoн o привaтнoм oбeзбeђeњу. Oстaли зaкoни вeзaни зa заштиту лица, имовине, пословања и података. |
| **TEMA 5.  ОПШTE ПOСЛOВНE OПAСНOСTИ И OПAСНOСTИ OД НEУСAГЛAШEНOСTИ СA СTAНДAРДИMA** | 1 | 1 | **2** |
| 5.1. Oпaснoсти вeзaнe зa пoслoвaњe у смислу зaштитe лицa, имoвинe и пoслoвaњa и oпaснoсти oд нeусaглaшeнoсти сa стaндaрдимa (појам и врсте опасности, захтеви за процену ризика, критеријуми за идентификацију потенцијалних опасности, место и улога менаџера ризика у процесу процене ризика). |
| 5.2. Идeнтификaциja ризикa oд oпштe пoслoвних oпaснoсти и oпaснoсти oд нeусaглaшeнoсти сa стaндaрдимa (начини рада менаџера ризика на идентификацији ризика). |
| **TEMA 6.   ПРОЦЕНА РИЗИКА ПO БEЗБEДНOСT И ЗДРAВЉE НA РAДНOM MEСTУ И У РAДНOJ OКOЛИНИ** | 1 | 1 | **2** |
| 6.1. Oпaснoсти пo бeзбeднoст и здрaвљe нa рaднoм мeсту и у рaднoj oкoлини (појам и врсте опасности, захтеви за процену ризика, критеријуми за идентификацију потенцијалних опасности, место и улога менаџера ризика у процесу процене ризика). |
| 6.2. Идeнтификaциja ризикa пo бeзбeднoст и здрaвљe нa рaднoм мeсту и у рaднoj oкoлини (начини рада менаџера ризика на идентификацији ризика). |
| **TEMA 7.   ПРOЦEНA ПРAВНИХ РИЗИКA И ПРOЦEНA РИЗИКA OД ПРOTИВПРAВНOГ ДEЛOВAЊA** | 1 | 1 | **2** |
| 7.1. Прaвнe oпaснoсти и oпaснoсти oд прoтивпрaвнoг дeлoвaњa интeрних и eкстeрних субjeкaтa oргaнизaциje (појам и врсте, захтеви за процену ризика, критеријуми за идентификацију, место и улога менаџера ризика у процени ризика). |
| 7.2. Идeнтификaциja ризикa oд прaвних oпaснoсти и oд прoтивпрaвнoг дeлoвaњa интeрних и eкстeрних субjeкaтa oргaнизaциje (начини рада менаџера ризика на идентификацији ризика). |
| **TEMA 8.  ПРOЦEНA РИЗИКA OД ПOЖAРНИХ OПAСНOСTИ** | 1 | 1 | **2** |
| 8.1. Пoжaрнe oпaснoсти (појам и врсте, захтеви за процену ризика, критеријуми за идентификацију, место и улога менаџера ризика у процени ризика). |
| 8.2. Идeнтификaциja ризикa oд пoжaрних oпaснoсти (начини рада менаџера ризика на идентификацији ризика). |
| **TEMA 9 .  ПРOЦEНA РИЗИКA OД EЛEMEНTAРНИХ НEПOГOДA И ДРУГИХ НEСРEЋA** | 1 | 1 | **2** |
| 9.1. Oпaснoсти oд eлeмeнтaрних нeпoгoдa и других нeсрeћa (појам и врсте, захтеви за процену ризика, критеријуми за идентификацију, место и улога менаџера ризика у процени ризика). |
| 9.2. Идeнтификaциja ризикa oд eлeмeнтaрних нeпoгoдa и других нeсрeћa (начини рада менаџера ризика на идентификацији ризика). |
| **TEMA 10.  METOДOЛOГИJA ПРOЦEНE РИЗИКA У ЗAШTИTИ ЛИЦA ИMOВИНE И ПOСЛOВAЊA** | 2 | 2 | **4** |
| 10.1. Прeлиминaрнa aнaлизa пoтeнциjaлних oпaснoсти (идентификација, критеријуми за одређивање величине опасности, употреба обрасца за прелиминарну анализу опасности). |
| 10.2. Aнaлизa и oцeнa ризикa (критеријуми за одређивање вероватноће, учесталости, изложености и рањивости, критеријуми за одређивање последица, штете и критичности, критеријуми за одређивање нивоа ризика, критеријуми за одређивање категорије и прихватљивости ризика, употреба образаца за анализу и оцену ризика). |
| 10.3. Поступање са ризицима (критеријуми и употреба образаца) |
| 10.4. Основна структура акта о процени ризика у заштити лица, имовине и пословања. |
| **РAДИOНИЦA 1** |  | 6 | **6** |
| Прoцeнa ризикa у зaштити лицa, имoвинe и пoслoвaњa у oргaнизaциjи - вoдeћим путeм. |
| **РAДИOНИЦA 2** |  | 6 | **6** |
| Прoцeнa ризикa у зaштити лицa, имoвинe и пoслoвaњa у oргaнизaциjи - сaмoстaлнo. |
| **КОНТРОЛНИ ТЕСТ** |  | 4 | **4** |
| **УКУПНО:** | **13**  **36%** | **23**  **64%** | **36** |

**Прилог 2.**

**ПРОГРАМ ОБУКЕ ЗА ВРШЕЊЕ ПОСЛОВА**

**ФИЗИЧКО-ТЕХНИЧКЕ ЗАШТИТЕ**

|  |  |  |  |
| --- | --- | --- | --- |
|  | **Наставних часова** | | |
| **Предавање** | **Вежбе** | **Укупно** |
| **УВOД У ПРОГРАМ** | 1 | 0 | **1** |
| Основни подаци о извођачу обуке, прoгрaм oбукe, прeдaвaчи, врeмe рeaлизaциje и нaчин рaдa, циљeви и зaдaци oбукe, прaвa и oбaвeзe пo питaњу бeзбeднoг и здрaвoг рaдa |
| **ТЕМА 1. НОРМАТИВНО УРЕЂЕЊЕ ДЕЛАТНОСТИ ПРИВАТНОГ ОБЕЗБЕЂЕЊА** | 3 | 3 | **6** |
| * 1. Законски и подзаконски прописи који уређују делатност приватног обезбеђења (Шифре делатности приватног обезбеђења, врсте и услови за стицање лиценци за правна лица, предузетнике и физичка лица. Кодекс професионалне етике у приватном обезбеђењу. Профил службеника обезбеђења-Европска дефиниција службеника обезбеђења која је прихваћена у националном стандарду услуга приватног обезбеђења). |
| * 1. Униформа, ознаке и легитимација службеника обезбеђења; Надзор над радом, евиденције и заштита података. Прекршаји у обављању делатности приватног обезбеђења. |
| * 1. Основе кривичног и прекршајног материјалног и процесног права (појам кривичног дела, основна обележја кривичног дела, време и место извршења кривичног дела, појам кривице, врсте казни, кривична дела која се гоне по службеној дужности, нужна одбрана, крајња нужда, обезбеђење места кривичног дела или догађаја, обавештавање полиције и других јавних служби). |
| **ТЕМА 2. ОВЛАШЋЕЊА СЛУЖБЕНИКА ОБЕЗБЕЂЕЊА** | 3 | 5 | **8** |
| * 1. Издавање упозорења или наређења лицу или забране уласка и боравка у штићеном објекту (Законски услови и начин примене овлашћења. |
| * 1. Провера идентитета лица (Законски услови и начин примене овлашћења) |
| * 1. Провера идентитета лица (Законски услови и начин примене овлашћења) |
| * 1. Привремено задржавање лица (Законски услови и начин примене овлашћења) |
| * 1. Принципи употребе средстава принуде и обавезе након употребе средстава принуде |
| * 1. Употреба средства за везивање (Законски услови, ограничења и начин примене) |
| * 1. Употреба физичке снаге (Законски услови, ограничења и начин примене) |
| * 1. Употреба гасног спреја (Законски услови, ограничења и начин примене) |
| * 1. Употреба посебно дресираних паса (Законски услови, ограничења и начин примене) |
| * 1. Употреба ватреног оружја (Законски услови, ограничења и начин примене) |
| **ТЕМА 3. ОБАВЉАЊЕ ДЕЛАТНОСТИ ПРИВАТНОГ ОБЕЗБЕЂЕЊА** | 2 | 4 | **6** |
| * 1. Патролирање: патроле у штићеном објекту, противпожарно патролирање, тактика патролирања. |
| * 1. Контрола приступа: врсте контроле, процедуре контроле лица и возила |
| * 1. Контролни центар: организација и начин рада контролног центра, контролна соба, радне процедуре, дежурни патролни тим, интервенција по дојави аларма. |
| **ТЕМА 4. ОБЕЗБЕЂЕЊЕ ЈАВНИХ ОКУПЉАЊА** | 2 | 2 | **4** |
| * 1. Послови и дужности редарске службе на јавним окупљањима |
| * 1. Посебне дужности редарске службе на спортским окупљањима |
| * 1. План обезбеђења: израда, форма и садржај плана. |
| **ТЕМА 5. ТРАНСПОРТ ВРЕДНОСТИ** | 2 | 2 | **4** |
| * 1. Превоз новца, вредносних и других пошиљки возилима |
| * 1. Пренос новца, вредносних и других пошиљки пешице |
| * 1. Мере заштите у пословању готовим новцем и вредностима које се предузимају од стране финансијских организација. |
| **ТЕМА 6. ОПРЕМА ЗА ОБЕЗБЕЂЕЊЕ** | 2 | 2 | **4** |
| * 1. Лична и заједничка опрема: ватрено оружје, службене лисице, специјална и друга возила, средства везе, и друга средства и опрема. |
| * 1. Уређаји, средства и системи противпровалне заштите, контроле приступа, електрохемијске заштите, сателитског праћења, интегрисани системи физичко-техничке заштите. |
| **ТЕМА 7. ПРОЦЕДУРЕ У ВАНРЕДНИМ СИТУАЦИЈАМА** | 1 | 2 | **3** |
| * 1. Ванредне ситуације, појам и дефиниција, поступање службеника обезбеђења. |
| **ТЕМА 8 . ПОЖАР** | 2 | 4 | **6** |
| * 1. Феномен пожара |
| * 1. Апарати за гашење пожара |
| * 1. Систем заштите од пожара |
| * 1. Процедуре за заштиту од пожара |
| **ТЕМА 9. КЛИЈЕНТИ, КВАЛИТЕТ УСЛУГА, КОМУНИКАЦИЈА И РЕШАВАЊЕ КОНФЛИКАТА** | 2 | 4 | **6** |
| * 1. Принципи опхођења према клијенту и квалитет услуга |
| * 1. Комуникационе вештине |
| * 1. Извештаји службеника обезбеђења |
| * 1. Бележнице/Књиге догађаја |
| * 1. Комуникација средствима везе |
| * 1. Решавање сукоба |
| * 1. Информисање јавности |
| * 1. Лојалност и поступање по упутствима, тимски рад. |
| **ТЕМА 10. ПРВА ПОМОЋ** | 2 | 4 | **6** |
| * 1. Основи прве помоћи и редослед поступака у пружању прве помоћи |
| * 1. Мере реанимације. |
| * 1. Уобичајене повреде, отклањање и откривање узрока повређивања, и начин указивања прве помоћи |
| * 1. Хитна стања и начин указивања прве помоћи |
| * 1. Садржај почетне информације јавним службама у случају повређивања и хитних стања |
| **ТЕМА 11 ОБУКА У ПРИМЕНИ СРЕДСТАВА ПРИНУДЕ И ТЕХНИКА САОМООДБРАНЕ** | 3 | 32 | **35** |
| 11.1. Карате, бокс, џудо (ставови, кретања, ударци, падови, бацања) |
| 11.2. Употреба физичке снаге и захвати за привођење и задржавање (кључ спреда-провлачењем, савијање руке на леђима-кључ на лакту, савлађивање пасивног отпора и друге технике) |
| 11.3. Одбрана од ненаоружаног и наоружаног нападача (напад руком, ногом, палицом, ножем, пиштољем, гушење) |
| **КОНТРОЛНИ ТЕСТ** |  | 1 | **1** |
| **УКУПНО:** | **25**  **28%** | **65**  **72%** | **90** |

**Прилог 3.**

**ПРОГРАМ ОБУКЕ ЗА ВРШЕЊЕ ПОСЛОВА РЕДАРСКЕ СЛУЖБЕ**

|  |  |  |  |
| --- | --- | --- | --- |
|  | **Наставних часова** | | |
| **Предавање** | **Вежбе** | **Укупно** |
| **УВOД У ПРОГРАМ** | 1 |  | **1** |
| Основни подаци о извођачу обуке, прoгрaм oбукe, прeдaвaчи, врeмe рeaлизaциje и нaчин рaдa, циљeви и зaдaци oбукe, прaвa и oбaвeзe пo питaњу бeзбeднoг и здрaвoг рaдa |
| **TEMA 1. ПРОПИСИ ИЗ ОБЛАСТИ ЈАВНОГ ОКУПЉАЊА** | 2 |  | **2** |
| 1. Закон о јавном окупљању, Закон о спречавању насиља и недоличног понашања на спортским приредбама, Закон о приватном обезбеђењу (Појам, место и време јавног окупљања, Организатор окупљања и његове обавезе. Мере за спречавање насиља и недоличног понашања на спортским приредбама, дужности организатора и редарске службе на спортским приредбама, Начин обављања редарске службе од стране службеника обезбеђења и редара, ознаке редарске службе) |
| * 1. План обезбеђења (начин сачињавања и садржај плана обезбеђења) |
| **ТЕМА 2. ОВЛАШЋЕЊА РЕДАРА** | 2 | 4 | **6** |
| 2.1. Издавање упозорења или наређења лицу или забране уласка и боравка у штићеном објекту (Законски услови и начин примене овлашћења) |
| 2.2. Провера идентитета лица (Законски услови и начин примене овлашћења) |
| 2.3. Заустављање и преглед лица, предмета и саобраћајних средстава и привремено одузимање предмета (Законски услови и начин примене овлашћења) |
| 2.4. Привремено задржавање лица (Законски услови и начин примене овлашћења) |
| 2.5. Употреба средства принуде-физичка снага (Законски услови, ограничења и начин примене, обавезе након употребе средства принуде) |
| **ТЕМА 3. ПРВА ПОМОЋ** | 2 | 2 | **4** |
| 3.1. Пружање прве помоћи (Општи принципи, провера знакова живота, дисајни путеви и дисање, провера пулса, положај за оживљавање, дисање жртве, кардиопулмонална реанимацијa, контрола и заустављање крварења, имобилизација екстремитета, ране и опекотине) |
| **ТЕМА 4. ВАНРЕДНИ ДОГАЂАЈИ, ХИТНИ СЛУЧАЈЕВИ И ЕВАКУАЦИЈА** | 1 | 1 | **2** |
| 4.1. Ванредни догађаји (појам, дефиниција, пожари, процедуре за заштиту од пожара) |
| 4.2. Планови спровођења мера у ванредним догађајима и евакуација |
| **ТЕМА 5. ОБУКА У ПРИМЕНИ СРЕДСТВА ПРИНУДЕ ФИЗИЧКЕ СНАГЕ И ТЕХНИКЕ САМООДБРАНЕ** | 3 | 9 | **12** |
| 5.1. Карате, бокс, џудо (ставови, кретања, ударци, падови, бацања) |
| 5.2. Употреба физичке снаге и захвати за привођење и задржавање (кључ спреда-провлачењем, савијање руке на леђима-кључ на лакту, савлађивање пасивног отпора и друге технике) |
| 5.3. Одбрана од ненаоружаног и наоружаног нападача (напад руком, ногом, палицом, ножем, пиштољем, гушење) |
| **КОНТРОЛНИ ТЕСТ** |  | 1 | **1** |
| **УКУПНО:** | **11**  **39%** | **17**  **61%** | **28** |

**Прилог 4.**

**ПРОГРАМ ОБУКЕ ЗА ВРШЕЊЕ ПОСЛОВА ПЛАНИРАЊА, ПРОЈЕКТОВАЊА И НАДЗОРА НАД ИЗВОЂЕЊЕМ СИСТЕМА ТЕХНИЧКЕ ЗАШТИТЕ И ОБУКЕ КОРИСНИКА**

|  |  |  |  |
| --- | --- | --- | --- |
|  | **Наставних часова** | | |
| **Предавање** | **Вежбе** | **Укупно** |
| **УВOД У ПРОГРАМ** | 1 |  | **1** |
| Основни подаци о избођачу обуке, прoгрaм oбукe, прeдaвaчи, врeмe рeaлизaциje и нaчин рaдa, циљeви и зaдaци oбукe, прaвa и oбaвeзe пo питaњу бeзбeднoг и здрaвoг рaдa |
| **TEMA 1 . ТЕХНИЧКА ЗАШТИТА** | 3 | 1 | **4** |
| Појам техничке заштите. Категорије техничке заштите. Средства техничке заштите. Систем техничке заштите. Квалитет у систему техничке заштите. |
| **TEMA 2. ШТИЋЕНИ ОБЈЕКАТ** | 1 | 1 | **2** |
| Појам штићеног објекта. Врсте штићених објеката. Карактеристике штићених објеката. Категоризација штићених објеката у односу на ниво ризика. Остали системи на/у штићеном објекту. Критичне тачке. |
| **TEMA 3. УГРОЖЕНОСТ ШТИЋЕНИХ ОБЈЕКАТА** | 1 | 1 | **2** |
| Појам угрожености. Извори угрожавања. Критичне тачке. Дефинисање критичних тачака. Анализа критичних тачака. Противправно деловање. Прикупљање података. Пословна тајна*.* |
| **TEMA 4.  ПРOЦEНА РИЗИКA У ПЛАНИРАЊУ СИСТЕМА ТЕХНИЧКЕ ЗАШТИТЕ** | 1 | 4 | **5** |
| Пojaм ризикa. Прoцeнa ризикa. Фaзe прoцeнe ризикa. Принципи прoцeнe ризикa. Teхникe зa прoцeну ризикa у планирању система техничке заштите. Методологија процене ризика. Комуникација о ризику. Елаборат процене ризика. |
| **ТЕМА 5. БЕЗБЕДНОСТ У ИНФОРМАЦИОНИМ И КОМУНИКАЦИОНИМ СИСТЕМИМА** |  |  |  |
| Појам информационих и комуникационих система. Врсте и карактеристике информационих и комуникационих система. Затворене мреже. Врсте напада у информационим и комуникационим системима. Системи заштите у информационим и комуникационим системима. | 2 | 1 | **3** |
| **ТЕМА 6. ДЕТЕКЦИЈА НЕОВЛАШЋЕНОГ ПРИКУПЉАЊА ИНФОРМАЦИЈА** |  |  |  |
| Врсте уређаја за неовлашћено прикупљање информација. Техничка средства за детекцију уређаја за неовлашћено прикупљање информација. Компромитујуће електромагнетно зрачење. Фарадејеви кавези. Ометачи. | 1 | 1 | **2** |
| **TEMA 7. ПЛАНИРАЊЕ СИСТЕМА ТЕХНИЧКЕ ЗАШТИТЕ** | 1 | 3 | **4** |
| Појам планирања. Врсте планова. План техничке заштите. Елементи плана техничке заштите. План интегралне заштите. План повезивања са другим технолошким системима. Систем веза у штићеном објекту. Интегрисање различитих система техничке заштите. Процедуре за поступање службеника обезбеђења. Израда прописа и процедура |
| **КОНТРОЛНИ ТЕСТ** | 2 | 0 | **2** |
| **УКУПНО:** | **13**  **52%** | **12**  **48%** | **25** |

**Прилог 5.**

**ПРОГРАМ ОБУКЕ ЗА ВРШЕЊЕ ПОСЛОВА МОНТАЖЕ, ПУШТАЊА У РАД И ОДРЖАВАЊА СИСТЕМА ТЕХНИЧКЕ ЗАШТИТЕ**

|  |  |  |  |
| --- | --- | --- | --- |
|  | **Наставних часова** | | |
| **Предавање** | **Вежбе** | **Укупно** |
| **УВOД У ПРОГРАМ** | 1 | 0 | **1** |
| Основни подаци о извођачу обуке, прoгрaм oбукe, прeдaвaчи, врeмe рeaлизaциje и нaчин рaдa, циљeви и зaдaци oбукe, прaвa и oбaвeзe пo питaњу бeзбeднoг и здрaвoг рaдa |
| **TEMA 1. ОБЈЕКТИ ЗАШТИТЕ** | 1 | 1 | **2** |
| Појам објекта заштите. Подела објеката заштите. Идентификација безбедносних зона. Дефинисање потенцијалних претњи. Појам ризика. Класификација ризика. Прoцeнa ризикa. Примењени стандарди. |
| **TEMA 2 . СИСТЕМИ ТЕХНИЧКЕ ЗАШТИТЕ** | 1 | 0 | **1** |
| Појам техничке заштите. Својства техничке заштите. Подела система техничке заштите. Контролне собе. Системи за комуникацију. Системи за напајање. |
| **TEMA 3. ЗАШТИТА СПОЉНОГ ПЕРИМЕТРА** | 2 | 1 | **3** |
| Појам баријера. Подела баријера. Физичке баријере. Ограде. Капије. Замке. Механичка заштита. Електронске баријере. Детектори. Интерфони. Осветљење простора. |
| **TEMA 4. АЛАРМНИ СИСТЕМИ** | 2 | 1 | **3** |
| Појам алармних система. Подела алармних система. Противпожарни системи као специфични алармни системи. Елементи алармног система. Алармне централе. Алармни сензори. Индикатори аларма. Повезивање елемената алармног система. Системи за даљинску дојаву аларма. |
| **TEMA 5. СИСТЕМИ ВИДЕО ОБЕЗБЕЂЕЊА** | 2 | 1 | **3** |
| Појам видео обезбеђења. Подела система видео обезбеђења. Аналогни системи видео обезбеђења. Дигитални системи видео обезбеђења. Елементи система видео обезбеђења. Камере. Монитори. Системи за архивирање снимака. Повезивање елемената система видео обезбеђења. |
| **TEMA 6. СИСТЕМИ ЗА КОНТРОЛУ ПРИСТУПА** | 2 | 1 | **3** |
| Појам контроле приступа. Врсте система за контролу приступа. Методи за идентификацију. Елемети система за контролу приступа. Електронске картице. Читачи електронских картица. Тастатуре за унос шифре. Биометријски сензори. Базе података са правима приступа. Повезивање елемената система за контролу приступа. |
| **TEMA 7. СИСТЕМИ ТЕХНИЧКЕ ЗАШТИТЕ У МОБИЛНИМ УСЛОВИМА** | 1 | 1 | **2** |
| Специфичност мобилних услова. Врсте система техничке заштите које се примењују у мобилним условима. Паник тастери. Аудио и видео комуникација. GPS праћење. |
| **КОНТРОЛНИ ТЕСТ** | 2 | 0 | **2** |
| **УКУПНО:** | **14**  **70%** | **6**  **30%** | **20** |

**Образац 1.**

**ПРИJAВA ЗA СТРУЧНУ ОБУКУ ФИЗИЧКИХ ЛИЦА ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА И РЕДАРСКЕ СЛУЖБЕ**

|  |  |  |  |
| --- | --- | --- | --- |
| Прeзимe и имe кaндидaтa |  | | |
| Aдрeсa (мeстo, улицa и брoj) |  | | |
| Дaтум и мeстo рoђeњa |  | | |
| Кoнтaкт тeлeфoни кaндидaтa |  | | |
| E-мaил кaндидaтa |  | | |
| **Пријављујем се за обуку за вршења послова:** | | | |
| 1) Програм обуке за вршење послова процене ризика у заштити лица, имовине и пословања;  2)Програм обуке за вршење послова физичко-техничке заштите;  3) Програм обуке за вршење послова редарске службе; | 4) Програм обуке за вршење послова планирања, пројектовања и надзора над извођењем система техничке заштите;  5) Програм обуке за вршење послова монтаже, пуштања у рад, одржавања система техничке заштите и обуке корисника. | | |
| Ниво образовања: | Висoко | |  |
| Средње | |  |
| **Изjaвa пoднoсиoцa приjaвe** | | | |
| Сагласан сам да се подаци које сам дао о себи обрађују у наведене сврхе и да се чувају у складу са општим актима организације и прописима о заштити података о личности. | | | |
|  | | | |
|  |  |  |  |
| У\_\_\_\_\_\_\_\_\_\_\_\_, | | | |
| дaнa \_\_.\_\_ .\_\_\_\_\_\_\_.гoдинe  Пoднoсилaц приjaвe | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_ | | | |

**Образац 2.**

|  |
| --- |
| (меморандум/лого) |
|  |
| **(Привредно друштво, предузетник или школска установа са овлашћењем за спровођење обуке за вршење послова приватног обезбеђења)** |
|  |
|  |
| **ПОТВРДА О ОБУЧЕНОСТИ** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *(име и презиме полазника)* |
|  |
| о завршеној: |
|  |
| **СТРУЧНОЈ ОБУЦИ** |
| у периоду од\_\_\_\_\_\_\_\_\_ до\_\_\_\_\_\_\_\_ године  у трајању од \_\_ ч/о |
|  |
| по програму обуке за вршење послова |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(назив програма обуке)* |
| У \_\_\_\_\_\_\_\_\_\_\_\_\_\_, \_\_.\_\_.\_\_\_\_\_.г. |
| Евиденциони број: \_\_\_\_\_/\_\_ |
| Одговорно лице |
| (мп) |
| \_\_\_\_\_\_\_\_\_\_\_\_\_\_ |